Barcha kommunal to‘lovlar uchun yagona mobil ilova yaratish taklif qilinmoqda

“Mening fikrim” jamoaviy murojaatlar portalida Mening uyim mobil ilovasini yaratish haqida petitsiya e'lon qilindi.
Qayd etilishicha, barcha kommunal to‘lovlarni o‘z vaqtida to‘lash, amaldagi balans, foydalanish shartlari va yangiliklarni bilib borish imkoniyatini beradigan Mening uyim mobil ilovasini yaratish kerak. 
Ushbu mobil ilova orqali fuqaro o‘z hisobiga to‘lovlarni erkin ravishda to‘lashi, qarzdorlik holati haqida muntazam ravishda xabardor bo‘lib turishi mumkin bo‘ladi. Shunda iste'molchilar penya kabi ortiqcha to‘lovlarni to‘lashga majbur bo‘lishmaydi.
“Shu sababli, Mening uyim mobil ilovasini yaratish va uning muntazam ravishda faoliyat yuritishini taklif qilaman”, - deb yozadi murojaat muallifi.